มีเพศสัมพันธ์โดยไม่ได้ป้องกันหลังประจำเดือนหมด2วันต้องกินยาคุมฉุกเฉินไหมคะเพราะเคยรับประทานไปแล้วครั้งหนึ่งวันที่ 23 มิถุนายน 62
สวัสดีค่ะ .โดยปกติแล้วหลังประจำเดือนหมด มักไม่มีไข่ตก จึงมีโอกาสตั้งครรภ์น้อยแต่อย่างไรก็ตามหากเป็นเลือดที่ไม่ใช่เลือดประจำเดือน ก็มีโอกาสผิดพลาดได้ จึงอาจมีข้อบ่งชี้ในการรับประทานยาคุมฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองสามารถรับประทานยาคุมฉุกเฉินได้ แม้จะเคยกินไปเดือนที่แล้วค่ะถ้าจะมีเพศสัมพันธ์ครั้งต่อไป ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก